title: پامبیق
text: پامبیق  یا پنبه — پامبیق کوْلوندان ( گوسسیپیوم ) ییغیلان لیفلر توْپ‌لومو.
  
  بئجریلمه‌سینه ایلک دفعه هیندوستاندا باشلانیلمیش‌دیر. هیندلیلر پامبیق‌دان مؤحکم، عئینی زاماندا ائله نازیک پارچا توخویوردولار کی، اوْندان تیکیلمیش دون بالاجا اۆزوکدن کئچیری‌له بیلیردی.
  
  یئتیشرکن گوْل‌داکی قوتوجوق آچیلیر. اوْنون ایچینده‌کی لیفلر ال و یا اؤزل ماشینلارلا ییغیلاراق پامبیق منطقه‌لرینه توْپ‌لانیر و اوْرادان پامبیق فابریکالارینا داشیناراق لیفلر توْخوملاردان آیریلیر. اۇزون لیفلر: ۲۰–۲۵میلیمتر آیریلاراق پارچا توخونماسینا ایستیفاده ائدیلیر. کیچیک لیفلر ایسه طیب اۆچون و پارتلاییجی ماده‌لرین حاظیرلانماسیندا ایستیفاده ائدیلیر.